จีนทดสอบขีปนาวุธใหม่ โวยิงไกลถึงเกาะกวม-ถล่มเรือบรรทุกเครื่องบิน (คลิป)
สำนักข่าวต่างประเทศรายงานในวันที่ 29 ม.ค. ว่า รัฐบาลจีนเผยแพร่คลิปวิดีโอแสดงให้เห็นการทดสอบขีปนาวุธพิสัยกลางรุ่นใหม่ของพวกเขา ซึ่งมีชื่อว่า ตงเฟิง-26 ผ่านทางโทรทัศน์เมื่อวันอาทิตย์ที่ผ่านมา โดยอ้างว่าจรวดชนิดนี้สามารถยิงถล่มเกาะกวมของสหรัฐฯ หรือทำลายเรือบรรทุกเครื่องบินในทะเลได้,ขณะที่ตามรายงานของสำนักข่าว เซาท์ ไชน่า มอร์นิง โพสต์ ขีปนาวุธ ตงเฟิง-26 เปิดตัวครั้งแรกในงานสวนสนามของกองทัพจีนเมื่อปี 2558 และบรรจุเข้าสู่กองทัพอย่างเป็นทางการตั้งแต่เดือน เม.ย.ปีก่อน แต่นอกจากผู้เกี่ยวข้องแล้วยังไม่เคยมีใครเห็นมันถูกใช้ในปฏิบัติการจริง,ตงเฟิง-26 มีพิสัยทำการระหว่าง 3,000-5,741 กม. ทำให้มันสามารถยิงโจมตีเป้าหมายบนเกาะกวมของสหรัฐฯ รวมทั้งเรือบรรทุกเครื่องบินในมหาสมุทรแปซิฟิกหรือทะเลจีนใต้ได้ มันยังสามารถยิงจากเครื่องยิงเคลื่อนที่ และติดตั้งหัวรบนิวเคลียร์หรือหัวรบปกติได้นำ้หนักระหว่าง 1,200-1,800 กก.,ทั้งนี้ นายอดัม หนี่ นักวิจัยชาวจีนบอกกับเซาท์ ไชน่า มอร์นิง โพสต์ ว่า ดูเหมือนกระทรวงกลาโหมสหรัฐฯ จะรู้เรื่องขีปนาวุธชนิดนี้มานานหลายปีแล้ว การเปิดเผยคลิปวิดีโอของจีนจึงเป็นความพยายามในการตอกย้ำว่า กองทัพปลดปล่อยประชาชนจีนมีขีดความสามารถในการจมเรือบรรทุกเครื่องบินของสหรัฐฯ และสามารถสร้างความเสียหายที่ไม่อาจยอมรับได้แก่กองทัพสหรัฐฯ,การฝึกซ้อมล่าสุดก็เป็นเพียงอีกหนึ่งสัญญาณที่ส่งถึงสหรัฐฯ โอกาสที่เรื่องต่างๆ จะบานปลายด้วยเหตุผลต่างๆ รวมทั้งจากการรุกรานทางทหาร เพื่อสนับสนุนไต้หวันต่อต้านจีน นายหนี่กล่าว เราน่าจะได้เห็นการฝึกซ้อมในลักษณะนี้อีก หากความสัมพันธ์ระหว่างทั้ง 2 ฝ่ายแย่ลง.
จีนทดสอบขีปนาวุธพิสัยกลางรุ่นใหม่ มีขีดความสามารถติดตั้งหัวรบนิวเคลียร์ และสามารถยิงโจมตีเกาะกวมกับเรือบรรทุกเครื่องบินในทะเลได้
ซ้อมรบ,จีน,ทดสอบขีปนาวุธ,ตงเฟิง 26,เกาะกวม